CELEX: 62009CA0351
Language: sk
Date: 2010-12-22 00:00:00
Title: Vec C-351/09: Rozsudok Súdneho dvora (prvá komora) z  22. decembra 2010 — Európska komisia/Maltská republika (Nesplnenie povinnosti členským štátom — Životné prostredie — Smernica 2000/60/ES — Články 8 a 15 — Stav povrchových vôd — Vytvorenie a uskutočnenie programov pre monitorovanie — Opomenutie — Predloženie súhrnných správ o programoch pre monitorovanie — Opomenutie)

26.2.2011   
            
            
               SK
            
            
               Úradný vestník Európskej únie
            
            
               C 63/7
            
         Rozsudok Súdneho dvora (prvá komora) z 22. decembra 2010 — Európska komisia/Maltská republika
   (Vec C-351/09) (1)
   
   (Nesplnenie povinnosti členským štátom - Životné prostredie - Smernica 2000/60/ES - Články 8 a 15 - Stav povrchových vôd - Vytvorenie a uskutočnenie programov pre monitorovanie - Opomenutie - Predloženie súhrnných správ o programoch pre monitorovanie - Opomenutie)
   2011/C 63/13
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: S. Pardo Quintillán a K. Xuereb, splnomocnení zástupcovia)
   
      Žalovaná: Maltská republika (v zastúpení: S. Camilleri, D. Mangion, P. Grech a Y. Rizzo, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článkov 8 a 15 smernice 2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, s. 1; Mim. vyd. 15/005, s. 275) — Povinnosť vytvoriť programy pre monitorovanie stavu povrchových vôd a spustiť ich v praxi — Povinnosť predložiť súhrnné správy o programoch pre monitorovanie stavu povrchových vôd
   
      Výrok rozsudku
   
   
               1.
            
            
               Maltská republika si tým, že jednak nevytvorila a neuviedla do prevádzky programy pre monitorovanie stavu povrchových vôd v súlade s článkom 8 ods. 1 a 2 smernice 2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva, a jednak nepredložila súhrnné správy o programoch pre monitorovanie stavu povrchových vôd v súlade s článkom 15 ods. 2 tejto smernice, nesplnila povinnosti, ktoré jej vyplývajú z článkov 8 a 15 uvedenej smernice.
            
         
               2.
            
            
               Maltská republika je povinná nahradiť trovy konania.
            
         
      (1)  Ú. v. EÚ C 267, 7.11.2009.